Attaher Maïga

Attaher Maïga (1924 Baria, Bouremin piiri – 1985 Timbuktu) oli malilainen hallintovirkailija ja poliitikko.

Maïga valmistui William Ponty -koulusta ja työskenteli hallintovirkailijana. Hänet valittiin Ranskan Sudanin aluekokouksen edustajaksi vuonna 1957. Maïga toimi Malin valtiovarainministerinä vuosina 1959–1966 ja johti Malin frangin käyttöön ottoa vuonna 1962. Vuosina 1966–1968 hän toimi maan kauppaministerinä. Vuoden 1968 vallankaappauksen jälkeen Maïga oli vangittuna vuoteen 1975 saakka ja uudelleen vuosina 1977–1978. Hän kuoli lento-onnettomuudessa.

Maïga on entisen ministerin Konaté Mariama Suzanne Maïgan ja presidentti Ibrahim Boubacar Keïtan puolison Keïta Aminata Maïgan isä.

Lähteet

Malilaiset poliitikot
Valtiovarainministerit
Lento-onnettomuudessa kuolleet
Vuonna 1924 syntyneet
Vuonna 1985 kuolleet